जिला अस्पताल की जमीन पर पड़ा यह शव कौशाम्बी जिला जेल की व्यवस्था की पोल खोल रहा है | यह शव है हत्या के मुजरिम 70 साल के देशराज का | देशराज को जिला अदालत ने दो साल पहले मंझनपुर थाना इलाके में साल 1980 में हुयी हत्या के एक संगीन मामले का दोष-सिद्ध पाया था | जिसके बाद कोर्ट ने उसे उम्र कैद की सजा सुनाई थी | अभी सजा के दो साल ही बीते थे कि आज सुबह देशराज के घर वालो को जेल प्रशासन ने उसकी मौत की खबर दी | यह जानकारी होते ही घर वालो ने जेल के अफसरों पर अवैध रुपये की मांग पूरी न होने पर देशराज के इलाज में लापरवाही बरतने का आरोप लगाया | बेटे मोती लाल का कहना है कि अभी होली से पहले वह अपने पिता देशराज से जेल में मिलने गया था , तब उन्होंने जेल कर्मियों के द्वारा रुपये मागे जाने की बात बताई , इतना ही नहीं अपने बीमारी के बाबत इलाज न कराये जाने का भी आरोप जेल प्रशासन पर लगाया | रुपये न मिलने के कारण ही जेल कर्मियों ने कैदी देशराज का इलाज नहीं कराया | जिसके कारण ही उसके पिता की मौत हुयी है |